Arranquen els tallers d'orientació laboral dirigits a les persones participants del programa ILDELD
01 de desembre de 2022

Recentment, s'han posat en marxa els tallers d'orientació laboral contemplats en l'itinerari d'inserció de les persones participants del Programa ILDELD, dut a terme per l'Ajuntament d'Alboraia en col·laboració amb Labora i finançat per la Unió Europea a través dels fons Next Generation EU.

En aquests tallers es donen a conéixer les tècniques i eines de cerca d'ocupació, es facilita informació sobre els recursos per a la cerca i es realitza un entrenament en processos de selecció, entre altres activitats. Tot això, a través de sessions adaptades a les necessitats de les persones participants amb l'objectiu de dotar-les d'habilitats bàsiques per a l'acompliment d'una cerca autònoma d'ocupació.

Aquestes accions d'orientació grupal es complementen amb les accions d'orientació individual, segons les necessitats de cada persona, i les accions formatives que s'inclouen en l'itinerari.